CELEX: 62013CA0043
Language: el
Date: 2014-04-03 00:00:00
Title: Συνεκδικασθείσες υποθέσεις C-43/13 και C-44/13: Απόφαση του Δικαστηρίου (τέταρτο τμήμα) της 3ης Απριλίου 2014 [αιτήσεις του Bundesfinanzof (Γερμανία) για την έκδοση προδικαστικής αποφάσεως] — Hauptzollamt Köln κατά Kronos Titan GmbH (C-43/13), Hauptzollamt Krefeld κατά Rhein-Ruhr Beschichtungs-Service GmbH (C-44/13) (Οδηγία 2003/96/ΕΚ — Φορολογία των ενεργειακών προϊόντων — Προϊόντα που δεν μνημονεύονται στην οδηγία 2003/96/ΕΚ — Έννοια του «ισοδυνάμου καυσίμου θέρμανσης ή καυσίμου κινητήρων» )

26.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 159/9
            
         Απόφαση του Δικαστηρίου (τέταρτο τμήμα) της 3ης Απριλίου 2014 [αιτήσεις του Bundesfinanzof (Γερμανία) για την έκδοση προδικαστικής αποφάσεως] — Hauptzollamt Köln κατά Kronos Titan GmbH (C-43/13), Hauptzollamt Krefeld κατά Rhein-Ruhr Beschichtungs-Service GmbH (C-44/13)
   (Συνεκδικασθείσες υποθέσεις C-43/13 και C-44/13) (1)
   
   ((Οδηγία 2003/96/ΕΚ - Φορολογία των ενεργειακών προϊόντων - Προϊόντα που δεν μνημονεύονται στην οδηγία 2003/96/ΕΚ - Έννοια του «ισοδυνάμου καυσίμου θέρμανσης ή καυσίμου κινητήρων»))
   2014/C 159/11
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzof
   
      Διάδικοι στην υπόθεση της κύριας δίκης
   
   Hauptzollamt Köln (C-43/13), Hauptzollamt Krefeld (C-44/13)
   
      κατά
   
   Kronos Titan GmbH (C-43/13), Rhein-Ruhr Beschichtungs-Service GmbH (C-44/13)
   
      Αντικείμενο
   
   Αιτήσεις προδικαστικής αποφάσεως — Bundesfinanzhof — Ερμηνεία του άρθρου 2, παράγραφος 3, της οδηγίας 2003/96/ΕΚ του Συμβουλίου, της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας (ΕΕ L 283, σ. 51) — Φορολόγηση άλλων ενεργειακών προϊόντων, εκτός εκείνων για τα οποία καθορίζεται επίπεδο φορολογίας με την οδηγία — Έννοιες του ισοδύναμου καυσίμου θέρμανσης ή καυσίμου κινητήρα — Δυνατότητα εφαρμογής σε προϊόν χρησιμοποιούμενο ως καύσιμο θέρμανσης του φορολογικού συντελεστή που προβλέπεται για το πλησιέστερο, από πλευράς χημικής σύνθεσης, προϊόντος, στην περίπτωση κατά την οποία αυτό φορολογείται με υψηλότερο συντελεστή απ’ ό,τι τα καύσιμα θέρμανσης επειδή μπορεί να χρησιμοποιηθεί ως καύσιμο κινητήρα.
   
      Διατακτικό
   
   Ο όρος του άρθρου 2, παράγραφος 3, της οδηγίας 2003/96/ΕΚ του Συμβουλίου, της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας, κατά τον οποίο τα ενεργειακά προϊόντα, εκτός εκείνων για τα οποία καθορίζεται επίπεδο φορολογίας στην εν λόγω οδηγία, φορολογούνται, αναλόγως της χρήσεώς τους, με τον συντελεστή του ισοδυνάμου καυσίμου θέρμανσης ή καυσίμου κινητήρων, έχει την έννοια ότι πρέπει να προσδιορίζεται, καταρχάς, κατά πόσον το επίμαχο προϊόν χρησιμοποιείται ως καύσιμο θέρμανσης ή ως καύσιμο κινητήρων, προτού καθοριστεί, στη συνέχεια, ποιο καύσιμο θέρμανσης ή καύσιμο κινητήρων, αναλόγως της περιπτώσεως, εξ αυτών που περιλαμβάνονται στον σχετικό πίνακα του παραρτήματος Ι της οδηγίας αυτής, υποκαθιστά πράγματι στη χρήση το επίμαχο προϊόν ή, εάν δεν υπάρχει τέτοιο προϊόν, ποιο εξ αυτών των καυσίμων θέρμανσης ή καυσίμων κινητήρων είναι, εκ της συνθέσεως ή εκ της αποστολής του, το εγγύτερο προς αυτό.
   
      (1)  ΕΕ C 123 της 27.4.2013.